Αναστάσιος Κουλουριώτης

Ο Αναστάσιος Κουλουριώτης (, 1820/1822-1887Faensen) ήταν Αρβανίτης συγγραφέας, ο οποίος κατά τα τελευταία χρόνια της ζωής του προσέγγισε το κίνημα της «Αλβανικής Εθνικής Αναγέννησης».

 Βιογραφία 
Γεννήθηκε κατά πάσα πιθανότητα στην ΑθήναΣκουλίδας (1992). σελ. 222., λίγο πριν ή κατά τη διάρκεια της Ελληνικής Επανάστασης και ήταν Αρβανίτης. Εικάζεται - βάσει του επωνύμου του - πως καταγόταν από τη γειτονική Σαλαμίνα (γνωστή και ως Κούλουρη), η οποία σύμφωνα με άλλες εκδοχές αναφέρεται και ως ο τόπος γέννησής του. Μεγάλωσε στην Πλάκα, η οποία αναφέρεται για εκείνη την περίοδο ως η αρβανίτικη συνοικία της Αθήνας. Ο πατέρας του ονομαζόταν Ιωάννης και υποστηρίζεται πως σκοτώθηκε πολεμώντας στην Επανάσταση.

Σε νεαρή ηλικία, ο Κουλουριώτης μετανάστευσε στις ΗΠΑ, όπου πιθανόν να πραγματοποίησε σπουδές, αν και υπάρχουν ελάχιστα στοιχεία για τη συγκεκριμένη περίοδο της ζωής του. Από νεότερες πηγές αναφέρεται ως πολύγλωσσος και άτομο με πιθανή πανεπιστημιακή μόρφωσηΣκουλίδας (1992). σελ. 222-223.. Κατά τη διάρκεια της παραμονής του στο εξωτερικό προσήλθε στον προτεσταντισμόΣκουλίδας (1992). σελ. 226-227, 244..

Με την επιστροφή του στην Ελλάδα, μαζί με τον Παναγιώτη Κουπιτώρη, ίδρυσε την εβδομαδιαία εφημερίδα Η φωνή της Αλβανίας, η οποία κυκλοφόρησε από το Σεπτέμβριο του 1879 έως τα μέσα του 1880. Μεταξύ των στόχων των εθνικιστικών δραστηριοτήτων του ήταν η ίδρυση ενός αλβανικού πολιτικού κόμματος στην Ελλάδα, το άνοιγμα σχολείων αλβανικής γλώσσας και η απελευθέρωση της Αλβανίας από την οθωμανική κυριαρχία. Στις αρχές της δεκαετίας του 1880, ταξίδεψε στη νότια Αλβανία για να κερδίσει υποστήριξη για τον εθνικιστικό σκοπό, το οποίο αναπόφευκτα τον έφερε σε σύγκρουση τόσο με τις τουρκικές όσο και με τις ελληνικές αρχές. Συνελήφθη στο Αργυρόκαστρο με αίτηση του ελληνικού πρόξενου και απελάθηκε στην Κέρκυρα. Φυλακίστηκε στην Ελλάδα για κάποιο χρονικό διάστημα, και λέγεται ότι πέθανε από δηλητηρίαση σε φυλακή στην Αθήνα στις αρχές του 1887.
μικρογραφία|210x210εσ|Εμπροσθόφυλλο του τεύχους «Η φωνή της Αλβανίας», 18 Οκτωβρίου 1879.

 Εργογραφία 
 Αλβανικόν Αλφαβητάριον, (Αθήνα, 1882) 
 Klumësht për foshnja (Γάλα για τα βρέφη, Αθήνα, 1882).

 Παραπομπές 

 Πηγές 
 Φάενσεν, Τζόανες: Το Αλβανικό Εθνικό Κίνημα. σελ. 120
 Σκέντι, Σταύρο: Η Αλβανική εθνική αφύπνιση, 1878-1912.
 Έλσι, Ρόμπερτ: Ιστορικό Λεξικό της Αλβανίας. σελ 252-253.


Κατηγορία:Αρβανίτες
Κατηγορία:Αλβανοί συγγραφείς
Κατηγορία:Έλληνες συγγραφείς του 19ου αιώνα
Κατηγορία:Ακτιβιστές της Αλβανικής Εθνικής Αφύπνισης
Κατηγορία:Έλληνες Προτεστάντες